ટૉસ જીતીને આહીર ટીમ બૅટિંગ કરવાનું નક્કી કરીને મેદાનમાં ઊતરી હતી, પરંતુ તેમની શરૂઆત ખૂબ જ ખરાબ રહી હતી. પ્રથમ ૩ ઓવરની અંદર જ ત્રણ બૅટ્સમેનો ઝડપથી આઉટ થઈ જતાં એક તબક્કે ટીમનો સ્કોર ઊંચકાય એમ જણાતું નહોતું. ઉપરાંત પાંચમી પાવર ઓવરમાં ૧ વિકેટ પડતાં ૧૦ રન ઓછા થતાં ટીમની પરિસ્થિતિ વધુ ખરાબ બની હતી, પરંતુ ઓપનર હસમુખ આહીર (૪૪) અને પ્રહ્લાદ આહીર (૨૧)ની શાનદાર ઇનિંગ્સની મદદથી ભારે આશ્ચર્યની વચ્ચે આહીર ટીમે મિડ-ડે કપમાં સૌપ્રથમ વખત ૧૦૦ રનનો આંકડો પાર કર્યો હતો.